**LIETUVOS STATISTIKOS DEPARTAMENTO GENERALINIS DIREKTORIUS**

**MUITINĖS DEPARTAMENTO PRIE LIETUVOS RESPUBLIKOS FINANSŲ MINISTERIJOS GENERALINIS DIREKTORIUS**

**ĮSAKYMAS**

**DĖL LIETUVOS STATISTIKOS DEPARTAMENTO GENERALINIO DIREKTORIAUS IR MUITINĖS DEPARTAMENTO PRIE LIETUVOS RESPUBLIKOS FINANSŲ MINISTERIJOS GENERALINIO DIREKTORIAUS 2019 M. LAPKRIČIO 21 D. ĮSAKYMO NR. DĮ-247/1B-1078 „DĖL INTRASTATO STATISTINIŲ ATASKAITŲ STATISTINIŲ FORMULIARŲ PILDYMO, PATEIKIMO IR PRIĖMIMO TAISYKLIŲ, INTRASTATO STATISTINĖS ATASKAITOS IŠVEŽIMAS UPS-01 (MĖNESINĖS) IR INTRASTATO STATISTINĖS ATASKAITOS ĮVEŽIMAS UPS-02 (MĖNESINĖS) STATISTINIŲ FORMULIARŲ PATVIRTINIMO“ PAKEITIMO**

2020 m. lapkričio 12 d. Nr. DĮ-282/1B-903

Vilnius

Pakeičiame Intrastato statistinių ataskaitų statistinių formuliarų pildymo, pateikimo ir priėmimo taisykles, patvirtintas Lietuvos statistikos departamento generalinio direktoriaus ir Muitinės departamento prie Lietuvos Respublikos finansų ministerijos generalinio direktoriaus 2019 m. lapkričio 21 d. įsakymu Nr. DĮ-247/1B-1078 „Dėl Intrastato statistinių ataskaitų statistinių formuliarų pildymo, pateikimo ir priėmimo taisyklių, Intrastato statistinės ataskaitos Išvežimas UPS-01 (mėnesinės) ir Intrastato statistinės ataskaitos Įvežimas UPS-02 (mėnesinės) statistinių formuliarų patvirtinimo“:

1. Pakeičiame 2.1 papunktį ir jį išdėstome taip:

„2.1. 2004 m. kovo 31 d. Europos Parlamento ir Tarybos reglamentu (EB) Nr. 638/2004 dėl prekybos prekėmis tarp valstybių narių Bendrijos statistinių duomenų, panaikinančiu Tarybos reglamentą (EEB) Nr. 3330/91 su visais pakeitimais (toliau – Reglamentas Nr. 638/2004);“.

2. Pakeičiame 2.2 papunktį ir jį išdėstome taip:

„2.2. 2004 m. lapkričio 18 d. Komisijos reglamentu (EB) Nr. 1982/2004, įgyvendinančiu Europos Parlamento ir Tarybos reglamentą (EB) Nr. 638/2004 dėl prekybos prekėmis tarp valstybių narių Bendrijos statistinių duomenų, panaikinančiu Komisijos reglamentus (EB) Nr. 1901/2000 ir (EEB) Nr. 3590/92 su visais pakeitimais (toliau – Reglamentas Nr. 1982/2004);“.

3. Pripažįstame netekusiu galios 12.2 papunktį.

4. Pripažįstame netekusiu galios 13 punktą.

5. Pakeičiame 17 punktą ir jį išdėstome taip:

„17. Elektroniniu būdu (internetu) pateikiamų INSTAT/XML dokumento byla duomenų struktūra turi atitikti duomenų struktūros aprašymą, skelbiamą adresu https://intrastat.lrmuitine.lt.“

6. Pripažįstame netekusiu galios 21 punktą.

7. Pripažįstame netekusiu galios 23 punktą.

8. Pakeičiame 26.6 papunktį ir jį išdėstome taip:

„26.6. Skiltyje „Duomenys apie ataskaitą pateikusį PVM mokėtoją“ įrašoma Lietuvos Respublikoje registruoto asmens, išvežusio (Išvežimo ataskaita) arba įvežusio (Įvežimo ataskaita) prekes:

26.6.1. asmenį identifikuojančio PVM mokėtojo kodo skaitmeninė dalis;

26.6.2. tikslus buveinės adresas, nurodant pašto indeksą;

26.6.3. telefono numeris;

26.6.4. elektroninio pašto adresas;

26.6.5. fakso numeris.“

9. Pakeičiame 26.12 papunktį ir jį išdėstome taip:

„26.12. 2 langelyje „Prekės kodas“ įrašomas aštuonženklis prekės kodas pagal galiojančią Kombinuotosios nomenklatūros, nurodytos 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo 1 priede, redakciją. Kombinuotoji nomenklatūra skelbiama Oficialiosios statistikos portale osp.stat.gov.lt ir Muitinės departamento svetainėje www.lrmuitine.lt.“

10. Pakeičiame 26.18 papunktį ir jį išdėstome taip:

„26.18. Išvežimo ataskaitos 8 langelyje „Šalis gavėja“ įrašomas paskutinės žinomos paskirties šalies, į kurią prekė išgabenta iš Lietuvos Respublikos teritorijos, dviejų raidžių kodas, vadovaujantis 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (toliau − Šalių ir teritorijų nomenklatūra).“

11. Pakeičiame 27 punkto pirmąją pastraipą ir ją išdėstome taip:

„27. Ataskaitos papildomų lapų langeliai pildomi šių taisyklių 24–26 punktų nustatyta tvarka, išskyrus:“.

12. Pripažįstame netekusiu galios 37 punktą.

Lietuvos statistikos departamento generalinė direktorė Jūratė Petrauskienė

Muitinės departamento prie Lietuvos Respublikos

finansų ministerijos generalinio direktoriaus pavaduotojas,

atliekantis generalinio direktoriaus funkcijas Jonas Miškinis